
Amcanion Modwl:

Amcanion y modwl yma yw:
· Ystyried amrywiaeth o syniadau cyfoes am arferion dysgu ac addysgu effeithiol yn amgylchedd yr ysgol Gynradd.
· Deall sut i greu amgylcheddau dysgu cadarnhaol a datblygu ymddygiad ar gyfer dysgu yn yr ystafell ddosbarth.

Deilliannau Dysgu:

Ar ôl cwblhau’r modwl hwn yn llwyddiannus, dylai’r myfyriwr allu:

· Mynd i’r afael yn feirniadol ag ymchwil cyfoes a damcaniaethau seicolegol a dysgu allweddol er mwyn gwerthuso effeithiolrwydd amrywiaeth o strategaethau dysgu ac addysgu. 
· Dangos dealltwriaeth feirniadol o’r sgiliau proffesiynol sydd eu hangen i gynllunio, addysgu ac asesu ar gyfer cynnydd effeithiol a pharhaus mewn dysgu ac addysgu.
· Dadansoddi’n feirniadol elfennau ymddygiad effeithiol ar gyfer dysgu a chymhwyso damcaniaethau rheoli ymddygiad perthnasol mewn amrywiaeth o gyd-destunau addysgol. 


Strategaeth Dysgu ac Addysgu


Nod y modwl yw cynnal cydbwysedd rhwng damcaniaeth ac arfer addysg drwy ystod o strategaethau. Defnyddir trafodaeth, darlithoedd, gwaith grŵp ac astudio hunangyfeiriedig i fodloni'r angen hwn. Hefyd, mae tiwtorialau yn rhoi cyfle i'r myfyrwyr drafod materion perthnasol a chael adborth unigol, ffurfiannol ynglŷn â'u gwaith a'u haseiniad. 

Bydd y sesiynau ar gyfer y modwl hwn yn cynnwys darlithoedd wyneb yn wyneb, dysgu cydamserol a gweithgareddau anghydamserol.  Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, adfyfyrio, crynhoi a dadansoddi.  Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modwl.

Mae angen cwblhau'r tasgau a'r gwaith darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modwl hwn. Mae'n hanfodol bwysig bod myfyrwyr yn astudio'r gwaith darllen ac yn cwblhau'r tasgau hyn gan y byddant yn cael eu defnyddio yn y seminar. Dewiswyd y strategaethau yn y modwl hwn ar y sail y byddant nid yn unig yn eich helpu i ddysgu ond yn darparu modelau ar gyfer gwahanol ddulliau o ddysgu.



Cynnwys Dangosol
• Beth yw dysgu ac addysgu effeithiol? Ystyriaeth o ymchwil cyfoes.
• Ymdrin yn feirniadol â gofynion statudol Llywodraeth Cymru gan ganolbwyntio ar y datblygiadau diweddaraf ac yn cynnwys adroddiadau Estyn a chanllawiau arfer gorau. 
• Dysgu gweladwy ac egwyddorion dysgu gweithredol, drwy brofiad.
• Asesu ar gyfer dysgu – dulliau asesu ffurfiannol a chrynodol. 
• Datblygu meddylfryd twf ar gyfer dysgu effeithiol.
• Damcaniaethau seicolegol allweddol i gefnogi ymddygiad effeithiol ar gyfer dysgu.
• Creu amgylcheddau dysgu cadarnhaol a bodloni anghenion dysgwyr. 
• Niwrowyddoniaeth a chwalu mythau damcaniaethau addysgol. 
• Rôl yr athro wrth gefnogi dysgu. 






















CYNLLUN GWEITHREDU MODWL

BLOC 5

	Wythnos 
	Sesiwn ar y campws
(dydd Mawrth)
	Anghydamserol​
	Cydamserol
(dydd Mercher)​

	  1 ​
​
	Cyflwyniad i’r modwl
Addysgu’n effeithiol
Dysgu gweladwy 
	Fideo a Thasg Ddarllen 
	Darlith twf meddylfryd 

	  2
	Amgylcheddau Galluogol yn y Blynyddoedd Cynnar 


Asesu ar gyfer Dysgu 


	Gwaith Darllen Estynedig – Amgylcheddau galluogol
	Siaradwr gwadd - Michelle Thomas, Pennaeth Ysgol Gynradd Doc Penfro

Siaradwr gwadd - Paul Darby



	 3
	Rheoli ymddygiad

	Rheoli’r ystafell ddosbarth 
	Tiwtorialau ar gyfer yr asesiad



Noder: Bydd yr holl ddeunyddiau ar gyfer y sesiynau ar gael drwy Moodle (Ymgyfarwyddwch â'r rhain cyn ac ar ôl pob sesiwn os gwelwch yn dda), cynhelir sesiynau addysgu ar-lein drwy Microsoft TEAMS

ASESIAD MODWL:

Elfen Asesu 1 – 100%

Gwaith Cwrs: Traethawd ​ (4000 o eiriau)
Gwerthuswch yn feirniadol elfennau o hinsoddau dysgu effeithiol.

Dyddiad Cyflwyno: 24.4.23  (23:59)

Darllen:

Mae'n bwysig cofio eich bod yn darllen am radd mewn addysg. Y mwyaf y byddwch yn darllen y mwyaf y bydd y cysyniadau a'r syniadau yn gwneud synnwyr i chi. Ar rai achlysuron, gofynnir i chi ddod i sesiynau ar ôl darllen deunydd – pan fydd hyn yn digwydd mae'n hanfodol bod y gwaith darllen hwn yn cael ei wneud.

Deunyddiau Ychwanegol

Bydd myfyrwyr yn cael eu cyfeirio at gyhoeddiadau cyfredol wrth iddynt ddod ar gael, a thuag at adnoddau electronig priodol.

